Rattijuoppoja käräyttävät alkopuomit asennetaan Turun ja Naantalin satamiin mahdollisesti vuonna 2017. Pelkästään Turun satamassa kulkeejoka aamu satoja ajoneuvoja.

Yksi kuolemaan johtanut liikenneonnettomuus kustantaa yhteiskunnalle yli kaksi miljoonaa euroa. Jaakko Klang

Laivoista ulos ajavat autoilijat joutuvat puhaltamaan alkometriin ennen matkan jatkumista. Puomi ei avaudu, jos kuljettaja on humalassa. Samalla poliisi pysäyttää kuljettajan.

Liikenneturvallisuusinsinööri Jaakko Klang Varsinais-Suomen Ely-keskuksesta sanoo, että yksi alkopuomi maksaa noin 70 000 euroa. Hänen mielestään luvut puhuvat alkopuomien puolesta.

– Yksi kuolemaan johtanut liikenneonnettomuus kustantaa yhteiskunnalle yli kaksi miljoonaa euroa, Klang toteaa.

Liikenneturvallisuusinsinööri Jaakko Klang kokeilee alkopuomia Tukholman satamassa. Tapio Heiskanen / Liikenneturva

Ely-keskus on päätynyt summaan laskemalla yhteen aineellisia vahinkoja ja muita menetyksiä.

Alkopuomeja on kokeiltu menestyksellä Ruotsissa syksystä 2014 lähtien. Rattijuoppoja jäi alkuvaiheessa kiinni lähes päivittäin, enimmillään kuusi kuljettajaa vuorokaudessa. Tapaukset ovat sittemmin vähentyneet.

Muokattu 25.5.2016 klo 9.21: Alkopuomit asennetaan Turun ja Naantalin satamiin mahdollisesti vuonna 2017.